Vi boede i Doreens lejlighed og hendes beskrivelse var hele vejen korrekt. Hvis du er til et sted fri for turister og mere afsides - så er stedet her ideelt. Det eneste minus var, at den "kolde" altan hvor der er havudsigt, vender ud mod vejen, så der er lidt larm fra bilerne. Doreen var rigtig god til at fortælle hvordan vi kunne sikre os at lejligheden forblev kølig. Og hun var meget behjælpelig mht. leje af cykler hvilket i høj grad kan anbefales, da det er en let måde at komme rundt på. Busserne kører dog også - og få meter fra lejligheden er der både et busstoppested samt en lille meget hyggelig købmand. Lejligheden er stor og rummelig - dejligt sted. Det tager 5 min på cykel til Ramla Bay - tilbage er det opad, opad så det tager fra 10 min til 30 min afhængig af ens form. Vi kan kun anbefale stedet hvis man IKKE er til turistområder.